HC Košice v sezóne 2013/2014

HC Košice v sezóne 2013/2014 hrajú svoju 21. sezónu v nepretržitom slede v najvyššej slovenskej hokejovej súťaži, ktorá sa hrá pod názvom Tipsport extraliga. HC Košice do nej nastúpili ako vicemajster s cieľom získať po dvojročnej pauze titul majstra Slovenska víťazstvom v Slovnaft play-off.

Novým hlavným trénerom sa pred sezónou stal Anton Tomko, ktorý na tomto poste vystriedal Milana Staša. Asistentom trénera naďalej ostal Pavol Zůbek.

Pred sezónou prišlo v kádri k niekoľkým zmenám. "Oceliari" v tejto sezóne už nepočítali s kvartetom útočníkov Marcelom Haščákom, Štěpánom Novotným, Patrikom Svitanom, Samuelom Mlynarovičom.

Do klubu naopak začiatkom mája pribudli navrátilci Peter Bartoš, ktorý sa vrátil po ročnom pôsobení v Sanoku a odchovanec HC a víťaz Stanley Cupu 2003 Jiří Bicek, ktorý v Košiciach pôsobil naposledy v sezóne 2006/07. V nasledujúci deň po oznámení príchodu Bartoša s Bicekom do klubu pribudlo kvarteto útočníkov Češík, Konečný, Sojčík a Hrnka. Prví traja boli v predchádzajúcej sezóne Tipsport extraligy lídrami svojich tímov.

13. mája 2013 začala tímu letná príprava hokejového A-mužstva.

25. júla 2013 košičania záhájili prípravu na ľade s kompletným tímom.

V prvý augustový deň sa do košíc vrátil Ladislav Nagy, naposledy v materskom klube pôsobil ešte počas lockoutovej sezóny. Pred prvými prípravními zápasmi odišiel z tímu Matúš Chovan na ročné hosťovanie do HC ’05 Banská Bystrica.

HC Košice v príprave odohrali celkovo 12 prípravných zápasov. V úvode prípravy "východniari" odohrali 3 zápasy za tri dni proti českým tímom, z toho dva zápasy vonku proti HC Oceláři Třinec a 1 zápas vonku proti HC Vítkovice Steel. Všetky tri zápasy HC Košice prehrali, no český trip ukázal veľa slabín tímu.

Od 15. – 17. augusta 2013 HC Dukla Trenčín organizovala 20. ročník Rona cupu – Memoriálu Pavla Demitru. V kvalitne obsadenom turnaji sa košičania stretli s Slovensko U20, vicemajstrom Česka PSG Zlín a českým extraligistom z Litvínova. HC Košice vyhrali všetky zápasy a tento turnaj vyhrali už po štvrtý raz v histórii.

Koncom augusta sa košičania zúčastnili na 66.ročníku tatranského pohára. V prvý deň sa HC Košice stretli s tímom Erste Bank Eishockey Ligy Grazom 99ers. Košice v tomto zápase prehrali 5:2 a navyše sa v tomto zápase zranil Ladislav Nagy. Naštastie to pre útočníka HC nebolo až také vážne. Na druhý deň Košice deklasovali Poľskú reprezentáciu 6:1. V posledný deň sa košičania stretli s domácim tímom HK Poprad nad ktorým vyhrali aj bez viacerých lídrov presvedčivo 5:3. Hokejový klub z Košíc obsadil na turnaji druhé miesto za Grazom.

Na záver prípravy odohorali Košice ešte tri prípravné zápasy. Jeden s anglickým klubom Sheffield Steelers doma, ktorý slovenský oceliari vyhrali a dva so slovenským majstrom HKm Zvolen s ktorým odohrali jeden zápas doma, ktorý skončil víťazstvom košického HC a jeden vonku, ktorý skončil nerozhodne. Celkovo odohrali pred sezónou 12 prípravných zápasov z ktorých 7 vyhrali, 4 prehrali a 1 remizovali.

HC Košice začali sezónu 15. septembera zápasom vonku proti mužstvu HK Poprad, ktoré malo pred sezónou nevyrovnané dlhy a licenciu získalo až v hodine dvanástej.

Po 2. kole dňa 18. septembera posilnil tím košický odchovanec Marek Svatoš, ktorý bol s košicami v dlhšom kontakte, s mužstvom trénoval od začiatku septembra a do Košíc prišiel z klubu KHL HC Slovan Bratislava, kde sa v predošlej sezóne snažil obnoviť svoju karíeru po ročnej prestávke, keď vynechal celú sezónu 2011/2012 a potom čo neuspel v kempe Floridy Panthers pred sezónou 2012/2013. Svatoš svoj prvý zápas v drese Košíc odohral až v 5. kole 27. Septembra proti tímu HC ’05 Banská Bystrica, v ktorom sa mu podarilo aj skórovať.

HC Košice ako tím do sezóny vstúpil veľmi dobre, keď vyhral hneď prvých 6 zápasov v rade a vyšvihol sa na prvé miesto tabuľky. Prvá prehra prišla až 1. októbra proti Piešťanom 2:3. Bol to zároveň aj 1000. zápas HC Košice v Slovenskej extralige. Po 7. kole však HC Košice ostali bez staty bodu, keďže v tomto kole odohrali pridaný zápas kola dňa 2. októbra proti HK Orange 20, ktorý vyhrali a tak začali druhú tisícku víťazstvom.

22. októbra HC Košice ukončili spoluprácu s obrancom Michalom Novákom, ktorý neskôr pokračoval v klube HK Nitra. 
V mesiaci okóber HC Košice odohrali 12 zápasov (7. – 17.kolo) s bilanciou 8 výhier (7 doma, 1 vonku) a 4 prehry (1 doma, 3 vonku).

Začiatkom novembra odohrali posledné 2 zápasy pred reprezentačnou prestávkou proti HKm Zvolen, ktorý prehrali 3:1 a televízny zápas proti Popradu, ktorí skončil presvedčivo 5:0 v prospech Košíc. Počas prvej reprezentačnej prestávky Slovenská hokejová reprezentácia sa zúčastnila Nemeckého pohára v Mníchove (8. – 10. novembra 2013). V tíme, ktoŕy viedol tréner Vladimír Vůjtek nebol nominovaný ani jeden hráč HC Košice. Slováci na tomto turnaji skončili poslední, keď vyhrali s výberom USA 4:3 a prehrali 0:2 s Nemeckom a 0:3 so Švajčiarskom..

Počas tejto reprezentačnej prestávky odohrali HC Košice priateľský zápas so "spriateleným" klubom HC 46 Bardejov, s ktorým mali Košice dohodu na striedavé štarty niektorých hráčov v 1.lige. Tento zápas sa uskutočnil 7. novembra v Bardejove, kde domáci tím v tomto skôr exhibičnom zápase zvíťazil prekvapujúco 3:2. 11. novembra, dva dni pred skončením reprezentačnej prestávky tím posilnil český obranca so skúsenosťami z NHL Tomáš Klouček.

Po skončení reprezentačnej prestávky Košice vyhrali zápas s MsHK Žilina no vzápätí prehrali takzvaný 6-bodový zápas 21. kola s druhou Nitrou 4:0 a 22.kola s Martinom 3:2, čo ich odsunulo na druhé miesto tabuľky. Tento stav netrbal dlho, keďže HC Košice vyhrali opäť pridaný zápas 22. kola s HK Orange 20 v Bratislave 6:0 a HK Orange 20 a následne v pridanom zápase 23. kola HK Orange 20 vyhral nad Nitrou 5:4 po samostatných nájazdoch.

HC Košice od zápasu s HK Orange 20 ťahali 5 – zápasovú sériu víťazstiev (22. – 26. kolo), ktorú zastavil až zápas 1. decembra s obhajcom titulu HKm Zvolen futbalovo 0:1. 18. novembra sa od timu z rodinných dôvodov odpojil Marek Svatoš, ktorý sa vrátil späť do zostavy až 12. decembra. 28. novembra odišiel z tímu Ladislav Nagy po získaní angažmán v tíme hrajúcej SM-liiga Jokerit Helsinki, ktorý má v sezóne 2014/15 hrať KHL. V mesiaci november HC Košice odohrali 10 zápasov (18. – 26.kolo) s bilanciou 7 výhier (2 doma, 5 vonku) a 3 prehry (0 doma, 3 vonku)

V poslednom mesiaci roka 2013 HC Košice pripravili pre svojich fanúšikov množstvo noviniek. Po každom domácom zápase bol vyhlásený najlepší hráč domáce a hosťujúceho tímu, čo bolo v Slovenskej extralige úplnou novinkou. Ďalej Klub v spolupráci s klubom THC Blue Dragon ponúkli návšetevníkom možnosť vyskúšať si počas decembrových domácich zápasov stolný hokej. Vyšla ročenka a deti mali vstupeniky za 10 centov.

V decembri Košice prehrali len jeden zápas a to hneď 1. decembra doma so Zvolenom 1:0, keď prehrali napriek tomu, že súpera prestrieľali 43:19. Celkovo v decembri odohrali 8 zápasov s bilanciou 7 víťazstiev (3 doma, 4 vonku) a 1 prehra (1 doma, 0 vonku). 9. decembra z tímu odišiel do MsHK Žilina utočník Marek Slovák a obranca Martin Chovan. 15. decembra 2013 prebehla výmena hráčov medzi Košicami a HC ’05 Banská Bystrica. Do tímu HC ’05 Banská Bystrica odišiel útočník Rastislav Konečný, opačným smerom sa vrátil odhcovanec HC Matúš Chovan.

V ďnoch od 12. do 20. decembra sa zúčastnila dvojica mladíkov HC Košice Peter Boltun a Ondrej Gmitter na 26. ročnúku svetovej zimnej univerziády v talianskom meste Tretin, kde s Reprezentáciou slovenska obsadili 5. miesto. Počas reprezentačnej prestávky (15. – 28. decembra) sa Slovenská hokejová reprezentácia zúčastnila na turnaji Arosa Challenge. Medzi ôsmimi nominovanými hráčmi z Tipsport extraligy Vladimír Vůjtek nominoval trojicu košičanov Gabriela Spilara, Tomáša Marcinka a debudanta Miroslava Macejka. Nominácia bola ovplyvnená hlavne neúčasťou hráčov KHL z tímu HC Slovan Bratislava a tak tréner musel zmeniť plány ohľadom turnaja, na ktorom si chcel podľa jeho vlastných slov "overiť výkonnosť niektorých hráčov a skonfrontovať ich navzájom". Na turnaji slováci odohrali dva zápasy (20. a 21. decembra). Prvý zápas proti Bielorusku, ktorý prehrali 1:2 a aj napriek prehre bol tréner národného tímu spokojný a druhý proti Nórsku vyhrali 4:2 a skončili tretí.

Po skončení reprezentačnej prestávky HC Košice pokračovali na víťaznej vlne a po novom roku boli na čísle 7. Zápasom 38. kola 10. januára 2014 v zápase proti MsHK Žilina, zvíťazili domáci žilinský "vlci" 3:2 a ukončili tak sériu 10. víťazných zápasov v rade košických "oceliarov".V tomto zápase debutoval v drese A-mužstva Košíc košický odchovanec Erik Černák vo veku 16 rokov, 7 mesiacov a 13 dní, čím sa stal najmladším hráčom košičanom, ktorý nastúpil na majstrovské stretnutie.
 Černák sa do tímu vrátil z projektu HK Orange 20 po skončení MS U20 2014, kde bol vôbec najmladším hráčom na turnaji.

V utorok 7. januára 2014 reprezentačný tréner Vladimír Vůjtek oznámil nomináciu na Zimné olympijske hry 2014, ktoré sa budú konať v ruskom meste Soči v dňoch 8. až 23. februára 2014. V slovenskej nominácii sa ako jediný extraligový zástupca ocitol 25-ročný útočník Tomáš Marcinko..

V mesiaci január HC Košice odohrali 11 zápasov (35. – 45.kolo) s bilanciou 7 výhier (4 doma, 3 vonku) a 4 prehry (2 doma, 2 vonku). Počas prvého mesiaca roku 2014 do tímu pribudli traja hráči. 15. január 2014 sa do tímu vrátil odchovanec Marek Bartánus, ktorý bol pred príchodom do HC Košice na hosťovaní v klube druhej najvyššej švajčiarskej hokejovej ligy HC Ajoie v meste Porrentruy z tímu ŠHK 37 Piešťany. Ďalšou posilou bol talentovaný mladík zo Spišskej Novej Vsi útočnik Pavol Skalický. 28. januára tím posilnil ďalší skvelý hráč z liahne košického hokeja a majster sveta v ľadovom hokeji z Göteborgu 2002 brankár Rastislav Staňa. Staňa v tejto sezóne chytal v tíme KHL CSKA Moskva, kde pôsobil od sezóny 2011/12. Staňa skončil v CSKA po tom, čo klub 14. januára angažoval Michaila Biriukova, dvojnásobného majstra sveta z Jugry Chanty-Mansijsk. Rastislav Staňa potom začal v stredu 22. januára trénovať s HC Košice, ktorý o neho prejavil záujem, ale Staňa si nechával čas na zahraničné angažmán, ktoré však neprišlo, pretože väčšina tímov mala v tom období brankársku otázku už vyriešenú. 31. januára 34-ročný Rastislav Staňa nastúpil na svoj vôbec prvý zápas v A-tíme Košíc a aj na svoj prvý zápas v slovenskej extralige proti majstrovi zo Zvolena, v ktorom sa uviedol pred prvýkrát v sezóne vypredanou Steel Arénou presne tak isto ako skončil v CSKA Moskva shutoutom pri výhre Košíc 2:0. K vypredaniu arény pomohla špeciálna akcia aj spomínaný príchod Staňu. Špeciálna akcia pre fanúšikov platila aj v nasledujúcom kole v Steel Aréne proti HK Poprad. Po zápase s Popradom sa uskutočnil zápas hviezd medzi výberom extraligy a Olympijskym výberom Slovenska bez hráčov z NHL. Tento exhibičný zápas sa odohral v bratislavskej Slovnaft Aréne a mala to byť rozlúčka reprezentácie s fanúšikmi pred odletom do Soči. V drese extraligového sa predstavila dvojica Košičanov Miroslav Macejko a Gabriel Spilar, ktorý bol zároveň kapitánom extraligistov a za Olympijsky výber nastúpil taktiež košický útočník Tomáš Marcinko. Zápas sa nakoniec skončil 6:3 pre Slovensko.

Slováci na Zimných olympijských hrách 2014 úplne vyhoreli. Po troch prehrách v skupine najprv so Spojenými štátmi 1:7, v ktorom si Tomáš Marcinko roztrhol zadný krížny väz, čím sa pre neho olympijáda a takmer celá sezóna skončila. Po zahanbujúcej prehre so Slovinskom 1:3 a nakoniec po prehre s domácou Ruskou reprezentáciou až po nájazdoch 0:1 slovenské národné hokejové mužstvo obsadilo posledné miesto skupiny, čo však v konečnom dôsledku nemuselo znamenať nič, pretože systém turnaja bol nastavený tak, že všetky mužstvá hrali play-off a to Slovenské mohlo odčiniť zlý dojem osemfinálovou výhrou s Čechmi, s ktorými však Slovensko nakoniec prehralo 3:4 a na XXII. zimných olympijských hrách obsadilo predposledné 11. miesto.

Súbežne s olympijádou sa v mesiaci február hrala aj slovenská najvyššia hokejová súťaž. Košice počas februára odohrali 7 zápasov (46. – 52.kolo) s bilanciou 7 výhier (4 doma, 3 vonku) a žiadnou prehrou. Počas tohoto mesiaca si Košice vybojovali víťazstvo v základnej časti, keď v zápase 48. kola porazili vonku druhú Nitru 1:0, čím jej odskočil o ďalšie tri body a upevnili si tak prvé miesto. Definitívne potvrdenie historicky siedmeho víťazstva v základnej časti prišlo v 51. kole HC Košice porazil Duklu Trenčín 4:1. 5. februára sa Dušan Pašek podrobil operácii platničky špecializovanej klinike v Mníchove. Pašek pre zdravotné problémy nehral od 28. novembra 2013 a do zostavy sa mu podarilo vrátiť až v play-off.

V marci odohrali Košice posledné dva zápasy základnej časti. Doma proti HK 36 Skalica vyhrali 5:2 a vonku s HKm Zvolen prehrali po 9 zápasovej šnúre víťazstiev 1:2. Bola to prvá prehra Rastislava Staňu v Slovenskej extralige. Pred play-off sa v Košiciach vyskytla veľká maródka, keď A-tímu chýbalo 10-hráčov základnej zostavy. Problémy so zraneniami postihovali košický tím skoro celé play-off, keď sa niektorí hráči vracali, druhí odchádzali. Košice však vďaka širokému kádru nepocítili veľké straty a do tímu zapracovávali svojich juniorov. Priestor dostali mladí hráči ako Erik Černák, Pavol Skalický, Marek Borecký, Marek Borecký, Ondrej Briják.

Do play-off Košice nastupovali ako favorit. Vo štvrťfinále hrali proti MHC Mountfield Martin, ktorý skončil po základnej časti na 8. mieste. Podla papierových predpokladov to mala byť najkratšia možná séria, no Martin chcel súpera potrápiť čo najviac, Košice zasa nič podceniť. Prvé štvrťfinálové zápasy začali v Košiciach 8. a 9. marca. Prvý zápas domáci zvládli výsledkom suverénne 6:1, no o výsledku rozhodla až tretia tretina, ktorú Košice vyhrali 4:0 a ujali sa tak vedenia 1:0 na zápasy.V druhom zápase zvíťazili opäť Košičania tentoraz o gól 3:2 a zvýšili stav série na 2:0. Výraznými postavami zápasu a tejto série boli obaja brankári za Košice Rastislav Staňa a za Martin Michal Dzubina.Pod dvoch zápasoch sa séria presunula do Martina. Tretí a štvrtý zápas sa odohral 12. a 13. marca. V treťom zápase padol jediný gól z hokejky Mateja Češíka 12 sekúnd pred koncom prvej tretiny. Košice tak mohli vyradiť Martin hneď v ďalšom zápase a postúpiť v najkratšej možnej dobe do semifinále.To sa už zdalo byť realitou, keď po 23. minútach vyhrávali nad Martinom 3:0, ale Martinu sa do konca riadnej hracej doby podarilo vyrovnať na 3:3 a tak nasledovalo predĺženie, v ktorom gól nepadol a tak rozhodovali nájazdy, ktoré rozhodol Peter Bartoš. HC Košice tak porazili MHC Mountfield Martin 4:0 na zápasy a postúpili do semifinále.

V semifinále sa HC stretlo vôbec po prvýkrát v histórii v play-off extraligy s tímom ŠHK 37 Piešťany. Papierové predpoklady a skúsenosti boli aj v tejto sérii na strane Košíc. Piešťany však mohli svojou defenzívnou hrou prekvapiť a mohli sa spoliehať na výkony brankárov Martina Šúreka a Tomáša Tomeka. Košice bojovali o svoje siedme finále extraligy v rade a celkovo štrnáste v Slovenskej extralige, Piešťany počas svojej druhej sezóny medzi elitou o premierovú účasť a medailu v najvyššej hokejovej súťaži na slovensku. Prvý dvojzápas medzi týmito súpermi sa odohral 24. a 25. marca v Košiciach. Prvý zápas sa skončil víťazstvom HC 4:1 po dobrom výkone tímu. V druhom zápase Košice prehrali 3:5, čím sa séria vyrovnala. O výsledku rozhodla prvá tretina, ktorú Košice prehrali 1:4. V tomto zápase bol po štvrtom inkasovanom góle vystriedaný slovenský reprezentačný brankár v drese Košíc Rastislav Staňa a v bráne sa prvýkrát počas play-off objavil Alexandr Hylák.Séria sa po týchto zápasoch presunula do Piešťan, kde oba tímy odohrali 28. a 29. marca tretí a štvrtý zápas. Piešťanom sa podarilo vyhrať hneď ten prvý výsledkom 2:0. Nulu vychytal domáci brankár Martin Šúrek a domáci hráč Václav Stupka strelil oba góly mužstva, keď najprv v 13. minúte prekonal Staňu a v 60. minúte rozhodol gólom do prázdnej bránky Košíc. Piešťany tak išli do vedenia v sérii 2:1 a psychická výhoda bola na ich strane.Vo štvrtom zápase sa Košiciam podarilo vyhrať 4:1. Veľkú zásluhu na tom mal Richard Jenčík, keď prelomil streleckú mizériu tímu po chybe obrany Piešťan v 9. minúte a vyrovnal tak zápas na 1:1, čím narušil psychickú pohodu domácich a od toho momentu boli v celej sérii Košice lepšie. Po tomto zápase, keď Košice vyrovnali sériu na 2:2 sa obe mužstvá presunuli do Košíc, kde v piatom zápase 1. apríla domáci zvíťazili nad Piešťancami 3:0 a získali mečbal.  3. apríla sa v Piešťanoch odohral šiesty zápas série v ktorom Košice zvíťazili 2:1 a v celej sérii proti ŠHK 37 Piešťany zvíťazili 4:2, čím postúpili do finále Slovnaft play-off Tipsport extraligy.

Do finále extraligy sa podľa predsezónnych predpokladov dostali dva najlepšie celky. Prvé mužstvo po základnej časti HC Košice a druhá HK Nitra. Víťaz mal získať titul Majstra Slovenska a miestenku s C licenciou pre Hokejovú ligu majstrov 2014/2015. Košičania na finále nastúpili takmer v plnom zložení, chýbal len mladý 16-ročný talent Erik Černák, ktorý sa v tom období zúčastnil Majstrovstiev sveta v hokeji hráčov do 18 rokov, kde bol kapitánom výberu. Prvé dva finálové zápasy sa odohrali 9. a 10. apríla 2014 v Košiciach.Prvý zápas sa odohral pred 5212 divákmi, čo bolo pre mnohých veľkým sklamaním. Prvý gól strelil už po 61 sekundách hry košický obranca Juraj Cebák, čo určite pomohlo zápasu aj sérii. Zápas bol vyrovnaný, no Košice mali v priebehu zápasu mierne navrch, ale Nitrania dokázali vždy dotiahnúť jedno-gólové manko. Zápas nakoniec skončil 3:3, čím nasledovalo desať minútové predĺženie, v ktorom ani jedno z mužstiev nerozhodlo a tak nasledovali samostatné nájazdy, v ktorých ukázali domáci väčšie skúsenosti a vo 4. sérii premenil ako jediný nájazd košický Peter Bartoš. Košice sa tak ujali série 1:0 na zápasy.Druhý zápas série sa odohral na druhý děn pred 5852 divákmi. Zápas začali lepšie začali hostia, keď po úvodných 10 minútach vyhrávali 2:0. Domácim sa v priebehu zápasu nedarilo dostať do zápasu, no nakoniec sa 11 minút pred koncom podarilo v presilovej hre po strele kapitána Martina Štrbáka streliť kontaktný gól, po ktorom si domáci vytvorili tlak, ale na vyrovnanie to nestačilo. Nitra vyhrala tento zápas 2:1 a sériu vyrovnala na 1:1. Po týchto zápasoch sa séria presunula do Nitry, kde sa 13. a 14. apríla uskutočnil 3. a 4. zápas, kde boli oba zápasy vypredané. Hneď v prvom zápase v Nitre sa Košiciam podarilo vyhrať 4:3 po predĺžení, keď v 67. minúte rozhodol Richard Jenčík po chybe nitrianského obrancu Michala Nováka, ktorý ešte začiatkom sezóny obliekal dres košického HC. Zápas bol opäť vyrovnaný Nitrania síce mali viac z hry a vždy dokázali Košiciam odskočiť o gól, no hosťom netrvalo dlho vyrovnanie. V predĺžení Košice boli lepšie a spomínaným gólom dokázali zvíťaziť a ujali sa opäť vedenia 2:1 na zápasy. Po zápase bola dosť kritizovaná verejnoprávna televízia STV, kvôli uprednostneniu priateľského zápasu Slovenskej hokejovej reprezentácie s Ruskom v rámci Euro Hockey Challenge 2014, ktorý sa hral o 30 minút skôr, takže fanúšikovia nakoniec videli záver základnej hracej doby a celé predĺženie.Na druhý deň sa uskutočnil 4. zápas série. Košice boli v tomto zápase lepšie, v polovici zápasu vyhrávali Košičania 1:0, no nepodarilo sa im odskočiť o 2 a viac góly a tak pykali, keď v 36. a 39. minúte urobili chyby v obrane a strednom pásme a domáci otočili. Košiciam sa ale do druhej prestávky podarilo ešte vyrovnať, keď 11 sekúnd pred koncom 2. tretiny vyrovnal Gabriel Spilar. Zápas dosť ovplyvnil aj zákerný zákrok nitrianského útočníka Lukáša Nováka na košického kapitána Martina Štrbáka v 27. minúte za stavu 1:0 pre Košice, ktorý po tomto zákroku ostal v nemocnici s prasklinou na lebke. Po zápase Lukáš Novák navštívil Štrbáka a ospravedlnil sa mu, ten jeho ospravedlnenie chlapsky prijal. Novák potom dostal 12-zápasový dištanc. V tretej tretine Košice inkasovali v oslabení gól na 3:2 od Miroslava Kováčika a do konca zápasu sa im už nepodarilo vyrovnať a tak sa séria vyrovnala na 2:2.5-ty zápas sa odohral 17. apríla pred druhýkrát v sezóne vypredanou Steel Arénou. Veľký podiel na tom mala aj početná skupina Nitranou a spolu vytvorili búrlivú atmosféru. Zápas skončil nerozhodne 1:1, v predĺžení sa nerozhodla a samostatných nájazdoch bol po 3. sériach opäť nerozhodný stav 1:1, keď za Košice premenil v druhej sérii Gabriel Spilar a za Nitru v tretej sérii Richard Lelkeš. Vo 4. sérii sa na rad opäť dostal Peter Bartoš, ktorý bol od tohoto zápasu po rokoch opäť kapitánom Košíc po zranení Martina Štrbáka, hoci predtým nebol ani asistentom kapitána. Bartoš išiel nájazd aj v prvej sérii no bol neúspešný, no v tej 4-tej už premenil, keď umiestnil puk pomedzi betóny slovínského reprezentačného brankára Roberta Kristana. Na druhej strane bol Tomáš Nádašdi neúspešný, čím Košice vyhrali 2:1 po samostatných nájazdoch a opäť sa ujali série 3:2 a o titule mohli rozhodnúť už vo 6. zápase v Nitre. 19. apríla v 6. zápase sa však oslavy Košičanov nekonali, keď prehrali 3:1 a nitrania si vynútili si siedmy rozhodujúci zápas, ktorý sa odohral 21. apríla, presne dva roky po neúspešnom siedmom zápase so Slovanom Bratislava, keď Košice prehrali po predĺžení 2:1 a titul nezískali. Tentoraz pred opäť vypredanou Steel Arénou nechceli zopakovať scenár z pamätného finále a do súpera sa pustili z ostra, keď v 4. minúte otvoril skóre slovensnký reprezentant Tomáš Marcinko. Po prvej tretine mali Košice jedno-gólový náskok, no v druhej tretine zvýšil už po 48 sekundách na 2:0 Tomáš Hrnka, v čase 28:30 zvyšoval už na 3:0 Radek Deyl a o 23 sekúnd na 4:0 zvýšil Peter Sojčík. O titule bolo už prakticky rozhodnuté a tak po peknej akcii Gabriela Spilara z 32. minúty vyhnal Kristana z brány Matej Češík, ktorý potom v 45. minúte prekonal aj Vlastimila Lakosila a stanovil výsledok finálového zápasu na 6:0. Brankár Košíc Rastislav Staňa v tomto zápase neinkasoval, keď na neho mierilo 40 nitrianských striel a stal sa tak vôbec prvým brankárom v extralige, ktorý vychytal čisté konto.Hokejový klub Košice vyhrali sériu nad HK Nitra 4:3 na zápasy a získali svoj 7. titul Majstra Slovenska v ľadovom hokeji a celkovo svoj 9-ty titul majstra. Taktiež získali miestenku do Ligy majstrov, kde boli ako jediný slovenský zástupca.Z ligy v tejto sezóne nevypadlo žiadne mužstvo a do reprezentácie po skončení finále dostali pozvánku košický útočník Tomáš Marcinko a košiký obranca Radek Deyl, ktorý sa na rozdiel od svojho kolegu z útoku na Majstrovstvá sveta do Bieloruska nedostal.

Prípravné zápasy 
Počas letnej prípravy na sezónu odohral HC Košice niekoľko prípravných zápasov.

 6. august 2013 17:00 HC Oceláři Třinec – HC Košice 4:3 (1:0,2:0,1:3)  góly a asistencie: 2. Ižacký (Ružička), 25. Adamský (Gorškov, Foltýn), 37. Marek Ružička, 49. Marek Ružička (Roupec) – 47. Pašek (Cebák), 53. Pašek (Štrbák), 60. BicekDoplnkové samostatné nájazdy 0:2 (premenili Marcinko a Sojčík)
 7. august 2013 17:00 HC Vítkovice Steel – HC Košice 4:1 (1:0,3:0,0:1) góly a asistencie:2. Káňa T. (Kolouch, Kucsera), 21. Zdráhal (Burger, Barinka), 32. Vandas (Dudáš), 37. Kudělka – 59. Spilar (Jenčík)Doplnkové samostatné nájazdy 2:1 (premenili Zdráhal, Strapáč-Spilar)
 8. august 2013 17:00 HC Oceláři Třinec – HC Košice 7:2  (2:1,3:1,2:0) góly a asistencie:6. Lojek (Polanský), 16. Gorškov (Polanský, Adamský), 21. Gorškov (Polanský, Adamský), 33. Polanský (Adamský, Gorškov), 38. Matuš (Krejčí, Růžička Marek), 42. Adamský (Linhart, Gorškov), 52. Kindl (Ižacký, Marosz) – 18. Sojčík (Bicek, Pašek), 23. Jenčík (Pašek, Spilar)Doplnkové samostatné nájazdy 1:2 (premenili Roth – Bicek, Pašek)

 30. august 2013 HC Košice – Sheffield Steelers 4:2 (1:1, 2:1, 1:0)  góly a asistencie: 10. Bartoš (Spilar), 28. Jenčík (Pašek, Štrbák), 32. Novák (Marcinko), 60. Sojčík (Bicek, Novák) – 18. Legue, 31. Dowd (Legue, Baldwin)
 5. september 2013 HC Košice – HKm Zvolen 6:2 (3:0, 1:1, 2:1) góly a asistencie:2. Marcinko (Sojčík), 4. Sojčík (Bicek), 5. Nagy (Jenčík), 24. Jenčík (Cebák), 52. Bicek (Sojčík, Marcinko), 59. Pašek (Nagy, Jenčík) – 33. Škvaridlo (Čanky, M. Jurík), 57. Podkonický (Hraško, Ďaloga)
 10. september 2013 HKm Zvolen – HC Košice 2:2'  góly a asistencie: 49. Jurík (Baláž), 50. Hraško (Brabenec, Peter Zuzin) – 41. Matis (Martin Chovan), 55. Marcinko (Sojčík)

Rona cup – Memoriál Pavla Demitru

Zápasy

Konečná Tabuľka

Individuálne ocenenia na turnaji 
Najlepší brankár: Alexandr Hylák (HC Košice)
Najlepší obranca: Jiří Marušák (PSG Zlín) 
Najlepší útočník: Miroslav Lažo (HK 36 Skalica)

Tatranský pohár

Zápasy

Konečná Tabuľka

Individuálne ocenenia na turnaji 
Najlepší brankár: Dany Sabourin (Graz 99ers)
Najlepší obranca: Michal Šeda (HC Košice) 
Najlepší útočník: Arne Kroták (HK Aquacity ŠKP Poprad) 
Najlepší strelec: Greg Day (Graz 99ers)

Sezóna

Káder
Tréneri
  Anton Tomko (* 4. august 1963)
  Pavol Zůbek (* 16. február 1970)

Zmeny v Kádru

Pred sezónou

Počas sezóny

Priateľské zápasy 
Počas reprezentačných prestávok HC Košice odohrali niekoľko priateľských zápasov.

Liga

Herný systém 
Základná časť sa hrá systémom, kde každý s každým odohral 3 zápasy vonku a 3 zápasy doma. V lige hrá 10 regulárnych družstiev a družstvo HK Orange 20, hrajúce v Bratislave, ktoré odohrá iba jej časť ako prípravu pre Majstrovstvá sveta v ľadovom hokeji hráčov do 20 rokov.
Prvých 8 celkov po základnej časti postupuje do play-off, posledný hrá baráž. Všetky série vrátane barážovej sa hrajú na 4 víťazné stretnutia.

Základná Časť

Zápasy

Tabuľka

Play-off

Zápasy

Pavúk

Štatistiky hráčov 
Zdroj: Slovenský zväz ľadového hokeja

Hráči v poli

Brankári

Milníky a tímové štatistiky

Tímové milníky

Tímové štatiky
Všetky štatistiky sú len zo základnej časti

Hráčske milníky

Referencie

Externé odkazy 

 hckosice.sk
 hckefans.blog.cz - HC Košice - Pride of East
 Hokej.sk
 Slovenský zväz ľadového hokeja
 eliteprospects.com
 cs.wikipedia.org

Ľadový hokej v 2013
Ľadový hokej v 2014
Sezóny HC Košice